18. Re tshwanetse go leka go etsa Setefane ka ditsela dife? 3 Go tloga ka nako eo, se Paulo a neng a se tsaya se le botlhokwa e ne e le go nna le kitso e e tlhwatlhwakgolo ka ga Jehofa le Keresete, e leng kitso e Jesu a neng a rapela Modimo jaana ka yone: “Seno se raya botshelo jo bo sa khutleng, go tsenya kitso ka ga gago, Modimo yo o esi wa boammaaruri, le ka ga yo o mo romileng, e bong Jesu Keresete.” (Joh. 17:3) Mafoko a ga Paulo a a kwadilweng mo go Bafilipi 3:14 a bontsha kafa a neng a eletsa thata ka teng go bona botshelo jo bo sa khutleng: “Ke latelela go ya fela kwa mokgeleng go tsaya tuelo ya pitso ya kwa godimo ya Modimo ka Keresete Jesu.” Ee, o ne a tlhomile matlho mo tuelong ya go tshelela ruri kwa magodimong e le mongwe wa babusi mo pusong ya Bogosi jwa Modimo.